Gejjin it-tibdiliet fid-distretti elettorali u l-elezzjoni? Minghajr ma nidhlu fil-mertu ta' kemm se nibilghu kanen barra mill-bagit bhalma dejjem jigri, iridu nghidu li dan il-bagit kien wiehed makak hafna; maghmul bil-mod kif jafu jahdmu n-Nazzjonalisti. Innotaw kif l-aktar li se jgawdu huma dawk tal-faxxa tan-nofs biz-zieda fl-allowances taf-tfal, rati ta' taxxi aktar vantaggjuzi ghall-genituri u ghal dawk li jibghatu t-tfal taghhom fi skejjel privati. Bhalma dejjem jigri f'kull bagit assistejna ghal kantaliena ta' ftahir dwar kemm qed jinvesti l-gvern u dwar kemm irnexxielu jzomm ir-ricessjoni 'l boghod minn xtutna. Assistejna wkoll ghas-soltu lghaqizmu ta' ghaqdiet bhall-UHM u l-GRTU li hargu jfahhru l-gvern, filwaqt li ghaqdiet aktar serji bhal MHRA u l-Kamra tal-Kummerc kienu ferm aktar kawti ghax probabilment kienu aktar kapaci jinfdu l-ftahri u r-retorika tal-gvern, u jafu wkoll bil-problemi qieghda u se tiffaccja l-ewro s-sena d-diehla. Il-fatt li l-kontijiet tad-dawl u l-ilma ma zdiedux meta l-Enemalta talbet li dan irid isir biex tibqa' tferfer hija posittiva ghall-poplu li gie mifni bihom dawn l-ahhar snin, izda hija nkwetanti kemm minhabba l-fatt li sirna nafu li l-Enemalta qed tigri z-zejt bl-gholi meta kumparata ma' pajjizi ohra u li d-dejn taghha baqa' jisplodi 'l-fuq ghal mijiet ta' miljuni ta' ewros minkejja z-zidiet fit-tariffi. Din il-mossa turi bic-car li l-gvern ma jaffordjax li jerga jgholli dawn il-kontijiet u jerga jzid l-ghadab tal-poplu kontrieh. Dan juri biss li hemm cans kbir li dan huwa l-ahhar bagit qabel elezzjoni bikrija s-sena d-diehla. Ma dan iridu nzidu li l-gvern jaf li qed iberraq ghall-ewro u jekk ikompli jtawwal se jhabbat wiccu ma ferm aktar problemi finanzjarji li jkollu jghaddihom lill-poplu u ghalhekk ahjar ghalih li ssir elezzjoni waqt li jkun hawn il-"feel good factor" ta' l-ahhar bagit biex in-nies ma jarawhx ikrah izzejjed. Hemm indikazzjonijiet ohra t'elezzjoni bikrija. Il-fatt li llum gie rrapportat li se jinbidlu l-konfini elettorali u l-mod kif f'daqqa wahda, hafna MPs Nazzjonalisti qed iduru fid-djar ikellmu lin-nies. Interessanti naraw kif se jizvolju l-affarijiet fix-xhur li gejjin.
Bagit ta' Qabel L-Elezzjoni